2008D0603 — SK — 01.01.2012 — 001.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B ROZHODNUTIE KOMISIE zo 17. júla 2008 o dočasnej výnimke z pravidiel pôvodu ustanovených v prílohe II k nariadeniu Rady (ES) č. 1528/2007 s cieľom zohľadniť osobitnú situáciu Maurícijskej republiky, pokiaľ ide o konzervované tuniaky a filety z tuniaka [oznámené pod číslom K(2008) 3568] (2008/603/ES) (Ú. v. ES L 194, 23.7.2008, p.9)

Zmenené a doplnené:









▼B

ROZHODNUTIE KOMISIE

zo 17. júla 2008

o dočasnej výnimke z pravidiel pôvodu ustanovených v prílohe II k nariadeniu Rady (ES) č. 1528/2007 s cieľom zohľadniť osobitnú situáciu Maurícijskej republiky, pokiaľ ide o konzervované tuniaky a filety z tuniaka

[oznámené pod číslom K(2008) 3568]

(2008/603/ES)







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1528/2007 z 20. decembra 2007, ktorým sa uplatňujú opatrenia na výrobky s pôvodom v určitých štátoch, ktoré sú súčasťou skupiny afrických, karibských a tichomorských (AKT) štátov, stanovené v dohodách, ktorými sa uzatvárajú alebo ktoré vedú k uzatvoreniu dohôd o hospodárskom partnerstve ( 1 ), a najmä na článok 36 ods. 4 jeho prílohy II, keďže: (1) Maurícijská republika požiadala 21. februára 2008 v súlade s článkom 36 prílohy II k nariadeniu (ES) č. 1528/2007 o výnimku z pravidiel pôvodu ustanovených v uvedenej prílohe na obdobie piatich rokov. 10. marca 2008 predložil Maurícius dodatočné informácie týkajúce sa svojej žiadosti. Žiadosť sa vzťahuje na celkové ročné množstvo 5 000 ton konzervovaného tuniaka a 2 000 ton filiet z tuniaka patriacich pod položku HS 1604. Dôvodom žiadosti bol pokles výlovu a dodávok pôvodného surového tuniaka v juhozápadnom Indickom oceáne. (2) Podľa informácií predložených Mauríciom boli výlovy surového tuniaka koncom roka 2007 a začiatkom roka 2008 mimoriadne nízke, a to dokonca aj v porovnaní s bežnými sezónnymi výkyvmi. Vzhľadom na túto neobvyklú situáciu nemôže Maurícius po určitú dobu dodržiavať pravidlá pôvodu ustanovené v prílohe II k nariadeniu (ES) č. 1528/2007. (3) Táto dočasná výnimka z pravidiel pôvodu ustanovených v prílohe II k nariadeniu (ES) č. 1528/2007 by vzhľadom na dotknutý objem dovozu nespôsobila vážnu ujmu existujúcemu odvetviu Spoločenstva za predpokladu, že sa budú dodržiavať určité podmienky týkajúce sa množstva, kontroly a doby trvania. (4) Udelenie dočasnej výnimky podľa článku 36 ods. 1 písm. a) prílohy II k nariadeniu (ES) č. 1528/2007 je preto opodstatnené. (5) Maurícius bude využívať automatickú výnimku z pravidiel pôvodu v prípade konzervovaného tuniaka a filiet z tuniaka patriacich pod položku HS 1604 podľa článku 42 ods. 8 protokolu o pôvode priloženého k dočasnej dohode zavádzajúcej rámec dohody o hospodárskom partnerstve medzi štátmi južnej a východnej Afriky na jednej strane a Európskym spoločenstvom a jeho členskými štátmi na strane druhej (ďalej len „dočasná dohoda o partnerstve medzi štátmi južnej a východnej Afriky a EÚ“), hneď ako uvedená dohoda nadobudne platnosť alebo sa začne dočasne uplatňovať. (6) V súlade s článkom 4 ods. 2 nariadenia (ES) č. 1528/2007 sa majú pravidlá pôvodu, ktoré sú ustanovené v prílohe II k uvedenému nariadeniu, ako aj výnimky z týchto pravidiel nahradiť pravidlami dočasnej dohody o partnerstve medzi štátmi južnej a východnej Afriky a EÚ, ktorej nadobudnutie platnosti alebo dočasné uplatňovanie sa predpokladá v roku 2008. Výnimka sa preto nemôže udeliť na požadované obdobie piatich rokov, ale by sa mala udeliť na obdobie od januára do decembra 2008. (7) Podľa článku 42 ods. 8 protokolu o pôvode priloženého k dočasnej dohode o partnerstve medzi štátmi južnej a východnej Afriky a EÚ je automatická výnimka z pravidiel pôvodu obmedzená ročnou kvótou vo výške 8 000 ton konzervovaného tuniaka a 2 000 ton filiet z tuniaka za krajiny, ktoré parafovali dočasnú dohodu o partnerstve medzi štátmi južnej a východnej Afriky a EÚ (Komory, Maurícius, Madagaskar, Seychely a Zimbabwe). Žiadosti o dočasnú výnimku podľa článku 36 prílohy II k nariadeniu (ES) č. 1528/2007 sa očakávajú aj z ďalších krajín regiónu južnej a východnej Afriky, konkrétne z Madagaskaru a Seychel. Nebolo by vhodné udeliť výnimky podľa článku 36 prílohy II k nariadeniu (ES) č. 1528/2007, ktoré presahujú ročnú kvótu pridelenú regiónu južnej a východnej Afriky na základe dočasnej dohody o partnerstve medzi štátmi južnej a východnej Afriky a EÚ. Výnimka by sa preto nemala udeliť na požadované množstvá, ale mala by sa udeliť na množstvo 3 000 ton konzervovaného tuniaka a 600 ton filiet z tuniaka. (8) Výnimka by sa preto mala udeliť Mauríciu na 3 000 ton konzervovaného tuniaka a 600 ton filiet z tuniaka na obdobie jedného roka. (9) V nariadení Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva ( 2 ), sa ustanovujú pravidlá spravovania colných kvót. S cieľom zabezpečiť účinné spravovanie v úzkej spolupráci medzi orgánmi Maurícia, colnými orgánmi Spoločenstva a Komisiou by sa mali tieto pravidlá uplatňovať mutatis mutandis na množstvá dovezené na základe výnimky udelenej týmto rozhodnutím. (10) S cieľom umožniť efektívnejšie sledovanie fungovania tejto výnimky by orgány Maurícia mali Komisii pravidelne predkladať podrobné informácie o vystavených sprievodných osvedčení EUR.1. (11) Opatrenia ustanovené v tomto rozhodnutí sú v súlade so stanoviskom Výboru pre colný kódex, keďže: PRIJALA TOTO ROZHODNUTIE:







▼M4

Článok 1

Na základe výnimky z prílohy II k nariadeniu (ES) č. 1528/2007 a v súlade s článkom 36 ods. 1 písm. a) uvedenej prílohy sa konzervované tuniaky a filé z tuniaka patriace pod položku HS 1604 vyrobené z nepôvodných tuniakov položky HS 0302 alebo 0303 považujú za výrobky pochádzajúce z Maurícia v súlade s podmienkami ustanovenými v článkoch 2 až 5 tohto rozhodnutia.

Článok 2

Výnimka ustanovená v článku 1 sa uplatňuje na výrobky a množstvá, ktoré sa uvádzajú v prílohe a ktoré sú nahlásené ako výrobky z Maurícijskej republiky určené na prepustenie do voľného obehu v Spoločenstve v obdobiach od 1. januára 2008 do 31. decembra 2008, od 1. januára 2009 do 31. decembra 2009, od 1. januára 2010 do 31. decembra 2010, od 1. januára 2011 do 31. decembra 2011 a od 1. januára 2012 do 31. decembra 2012.

▼B

Článok 3

Množstvá uvedené v prílohe k tomuto rozhodnutiu sa spravujú v súlade s článkami 308a, 308b a 308c nariadenia (EHS) č. 2454/93.

Článok 4

Colné orgány Maurícia prijmú opatrenia potrebné na vykonávanie kontrol množstva vyvezených výrobkov uvedených v článku 1.

Na tento účel musia všetky sprievodné osvedčenia EUR.1, ktoré vydajú a ktoré sa vzťahujú na uvedené výrobky, obsahovať odkaz na toto rozhodnutie. Príslušné orgány Maurícia predložia Komisii každé tri mesiace výkaz množstiev, na ktoré boli vydané sprievodné osvedčenia EUR.1 v súlade s týmto rozhodnutím, a poradové čísla týchto osvedčení.

Článok 5

Kolónka 7 sprievodných osvedčení EUR.1 vydaných na základe tohto rozhodnutia obsahuje tieto slová:

„Derogation – Decision C(2008) 3568“.

▼M4

Článok 6

Toto rozhodnutie sa uplatňuje od 1. januára 2008 do 31. decembra 2012.

▼B

Článok 7

Toto rozhodnutie je určené členským štátom.

▼M4









PRÍLOHA







Poradové číslo Číselný znak KN Opis tovaru Obdobie Množstvá (v tonách) 09.1668 ex160414 11, ex160414 18, ex160420 70 Konzervované tuniaky (1) 1.1.2008 až 31.12.2008 3 000 1.1.2009 až 31.12.2009 3 000 1.1.2010 až 31.12.2010 3 000 1.1.2011 až 31.12.2011 3 000 1.1.2012 až 31.12.2012 3 000 09.1669 1604 14 16 filé z tuniaka 1.1.2008 až 31.12.2008 600 1.1.2009 až 31.12.2009 600 1.1.2010 až 31.12.2010 600 1.1.2011 až 31.12.2011 600 1.1. 2012 až 31.12.2012 600 (1) V každej forme balenia, v ktorej sa výrobok považuje za konzervovaný v zmysle položky HS ex 1604.